stanford-oval/wikipedia huggingface dataset:
Soittorasia (elokuva)
Näyttelijät

| 0 | 1 | 2 |
| --- | --- | --- |
|  Jessica Lange  | … |  Ann Talbot   |
|  Armin Mueller-Stahl  | … |  Michael "Mike" Laszlo   |
|  Frederic Forrest  | … |  Jack Burke   |
|  Donald Moffat  | … |  Harry Talbot   |
|  Lukas Haas  | … |  Mikey Talbot   |
|  Cheryl Lynn Bruce  | … |  Georgine Wheeler   |
|  Mari Töröcsik  | … |  Magda Zoldan   |
|  Elżbieta Czyżewska  | … |  Melinda Kalman   |
|  James Zagel  | … |  tuomari Irwin Silver   |
|  Michael Rooker  | … |  Karchy Laszlo   |
|  Sol Frieder  | … |  Istvan Boday   |
|  Magda Szekely Marburg  | … |  Judit Hollo   |
|  Felix Shuman  | … |  James Nathanson   |
|  Michael Shillo  | … |  Geza Vamos   |
|  George Pusep  | … |  Vladimir Kostav   |
Tuotanto

Soittorasia on ohjaaja Costa-Gavrasin ja käsikirjoittaja Joe Eszterhasin toinen yhteistyö Petetty -elokuvan (1988) jälkeen. Molemmat Walter Matthau ja Kirk Douglas halusivat näytellä Mike Laszlon roolin ja neuvottelivat Costa-Gavrasin kanssa siitä. Costa-Gavras harkitsi myös Marlon Brandoa. Lopulta Gavras valitsi Armin Mueller-Stahlin, joka oli halunnut työskennellä Gavrasin kanssa siitä lähtien, kun oli vaikuttunut Gavrasin ohjaamasta Kateissa -elokuvasta (1982). Itäsaksalaisella Mueller-Stahlilla oli vaikeuksia saada viisumia Yhdysvaltoihin, koska hänellä epäiltiin olevan yhteyksiä Stasiin.
Joe Eszterhas käsikirjoitti elokuvan Jane Fonda mielessään naispääosaan. Molemmat Eszterhas ja tuottaja Irwin Winkler olisivat halunneet palkata Fondan, mutta Costa-Gavrasin mielestä Fonda oli liian vanha rooliin ja palkkasi Jessica Langen sen sijaan. Fondalle maksettiin 1,25 miljoonan dollarin korvaukset roolin menettämisestä.
Costa-Gavras keksi elokuvan nimen; Joe Eszterhasin alkuperäinen käsikirjoitus oli nimeltään Sins of the Fathers.
Soittorasian kuvaukset alkoivat 25. tammikuuta vuonna 1989, ja sitä kuvattiin huhtikuuhun 1989 asti. Elokuvaa kuvattiin Illinoisin Chicagossa ja Unkarin Budapestissa. Carolco Pictures toimi elokuvan tuotantoyhtiönä.
Julkaisu ja vastaanotto

Soittorasia sai ensi-iltansa 22. joulukuuta vuonna 1989 Kanadan Torontossa, Yhdysvaltain Los Angelesissa ja New Yorkissa. Yhdysvalloissa elokuva pääsi laajempaan teatterilevitykseen 19. tammikuuta vuonna 1990. Suomessa elokuva sai ensi-iltansa 27. heinäkuuta vuonna 1990. Elokuva tuotti ilmestymisvuonnaan Yhdysvalloissa noin 6,3 miljoonaa dollaria. TriStar Pictures toimi elokuvan levittäjänä Yhdysvalloissa vuonna 1989 ja Finnkino Suomessa vuonna 1990.
Chicago Sun-Timesin Roger Ebert, Rolling Stonen Peter Travers ja The New York Timesin Caryn James antoivat elokuvalle laimeat arvostelut, mutta kehuivat Jessica Langen roolisuoritusta. Rotten Tomatoes -sivustolla elokuvalla on "tuore" 75 prosentin arvosana, joka perustuu kuuteentoista arvosteluun, joista neljä ovat kielteisiä.
Palkinnot ja palkintoehdokkuudet

| Palkinnot ja palkintoehdokkuudet> Vuosi | Palkinnot ja palkintoehdokkuudet> Palkinto | Palkinnot ja palkintoehdokkuudet> Kategoria | Palkinnot ja palkintoehdokkuudet> Ehdokas | Palkinnot ja palkintoehdokkuudet> Tulos |
| --- | --- | --- | --- | --- |
| 1990 | Oscar-palkinto | Paras naispääosa | Jessica Lange | Ehdokkuus |
| 1990 | Golden Globe | Paras naispääosa draamaelokuvassa | Jessica Lange | Ehdokkuus |
| 1990 | Berliinin elokuvajuhlat: Kultainen karhu | Paras elokuva | Costa-Gavras | Voitto |
| 1990 | Young Artist -palkinto | Paras nuori miessivuosa elokuvassa | Lukas Haas | Ehdokkuus |
Muut julkaisut

Soittorasia on julkaistu Yhdysvalloissa DVD:lle vuosina 2003, 2005 ja 2008. Suomessa elokuva julkaistiin VHS:lle vuonna 1990, jolloin Showtime toimi levittäjänä. Sandrew Metronome Distribution julkaisi elokuvan DVD:llä vuonna 2005, jonka jälkeen VL-Musiikki julkaisi elokuvasta Blu-ray-version vuonna 2012.
Aiheesta muualla

Soittorasia Internet Movie Databasessa (englanniksi)
Soittorasia Elonet.
Soittorasia AllMoviessa. (englanniksi)
Soittorasia TCM Movie Databasessa (englanniksi)
Soittorasia Rotten Tomatoesissa (englanniksi)
Soittorasia Box Office Mojon sivuilla (englanniksi)
Aiheesta muualla > Arvosteluja

Roger Ebertin arvostelu: MUSIC BOX 19.1.1990. Chicago Sun-Times. (englanniksi)
Caryn Jamesin arvostelu: Music Box (1989) 25.12.1989. The New York Times. (englanniksi)
Suosukset

Suosukset, Maalahti, Seurasaaren ulkomuseon kokoelmat.
Suosukset ovat suksia muistuttava suolla ja märällä maalla kulkemista helpottava liikkumisväline. Niitä on perinteisesti käytetty etenkin niitettäessä heinää soilta.
Suosukset ovat tavallisesti keskeltä avoimet, jotta ne eivät juutu suohon kiinni. Suosukset voidaan tehdä taivutetuista ohuista rinnakkain asetetuista kuusista tai juurineen kaadetusta suuremmasta kuusesta yksipuisina.
Aiheesta muualla

Helsingin yliopisto - humanistinen tiedekunta - kulttuurien tutkimuslaitos: Hermannilta heinään
Suosukset ja suokengät (Arkistoitu – Internet Archive)
Tjeldsund

Tjeldsund (pohjoissaameksi Dielddanuorri) on Tromssan läänissä Pohjois-Norjassa sijaitseva kunta. Se erotettiin Lødingenistä vuonna 1909 omaksi kunnakseen. Skånlandin kunta liitettiin Tjelsundiin vuonna 2020. Tjeldsundin alue koostuu Tjeldøyan saaresta, osasta Hinnøyan saarta sekä mantereen puoleisesta osasta.
Vuoden 2023 alussa Tjeldsundissa oli 4 206 asukasta. Hallinnollinen keskus on Evenskjer. Kunnan kaksi muuta taajamaa ovat Ramsund ja Grov.
Tjeldsundin vaakuna on vuodelta 1990. Siihen on kuvattu sininen Pyhän Antoniuksen risti hopeisella pohjalla. Kuvio viittaa kunnan nimeen ja värit sen merelliseen sijaintiin.
Norjan pelastusopisto on vuodesta 1994 sijainnut Tjeldsundissa.
Kuvia

Tjeldsundin silta
Tjeldsundin kirkko
Ramsundin laivastotukikohta
Aiheesta muualla

Kuvia tai muita tiedostoja aiheesta Tjeldsund Wikimedia Commonsissa
Kunnan virallinen nettisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Tromssan läänin kunnat
Bardu
Dyrøy
Gratangen
Harstad
Ibestad
Kaivuono (Kåfjord)
Kalsa (Karlsøy)
Kierua (Skjervøy)
Kvæfjord
Lavangen
Målselv
Naavuono (Kvænangen)
Omasvuono (Storfjord)
Paatsivuono (Balsfjord)
Raisi (Nordreisa)
Raisivuono (Sørreisa)
Salangen
Senja
Tjeldsund
Tromssa
Yykeä (Lyngen)
Norjan läänit | Norja
Käännös suomeksi
Steinberg

Alimmaisena Steinberg MR816 CSX
Steinberg Media Technologies GmbH eli Steinberg on saksalainen musiikkiohjelmistoja ja niihin liittyvää elektroniikkaa valmistava yhtiö, jonka päätoimisto sijaitsee Hampurissa. Steinberg julkaisi vuonna 1989 Cubasen, joka on yksi markkinoiden johtavista musiikkiohjelmistoista. Yhtiön perustivat vuonna 1984 Karl Steinberg ja Manfred Rürup, ja sen ensimmäinen ohjelmisto oli Atarille suunniteltu Pro 16. Yamaha alkoi tehdä yhteistyötä Steinbergin kanssa 1990-luvun puolivälissä, jolloin se alkoi käyttää Steinbergin kehittämiä ohjelmistoja soittimissaan. Vuonna 2003 Steinberg myytiin Pinnacle Systems Groupille. Vuonna 2005 Yamaha osti Steinbergin alaisuuteensa.
Steinbergin tuotteita

Cubase
Nuendo
WaveLab
HALion
Dorico
Aiheesta muualla

Steinberg.net (Arkistoitu – Internet Archive) – yhtiön kotisivu
Suosupi

| Suosupi |
| --- | --- |
 Suosupi Carmelon luonnonsuojelualueella Uruguayssa.
Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Puolikarhut Procyonidae
Suku::  Pesukarhut Procyon
Laji::  cancrivorus
Kaksiosainen nimi
 Procyon cancrivorus 
 Levinneisyyskartta.
Katso myös
   Suosupi Wikispeciesissä   Suosupi Commonsissa 
Infobox OKNimi-testi OKIUCN-testi OK: 
Suosupi (Procyon cancrivorus) on puolikarhujen heimoon kuuluva nisäkäslaji. Suosupi elää Etelä-Amerikassa, erityisesti trooppisissa kosteissa metsissä ja mangrovemetsissä. Sen elinikä on noin 14 vuotta, ja yksilöiden paino vaihtelee 2–12 kg välillä. Suosupi on yöeläin, kaikkiruokainen ja se elää yleensä yksinään. Sen ruokalaji koostuu pääasiassa äyriäisistä sekä hedelmistä, hyönteisistä, pienistä matelijoista, sammakkoeläimistä ja pikkunisäkkäistä.
Suosupin elinympäristöt kattavat jokien, metsien ja sademetsien alueita. Suosupi on polygyninen, eli yksi uros parittelee useiden naaraspuolisten kanssa. Suosupipopulaatio on vähenemässä, mutta laji luokitellaan edelleen elinvoimaiseksi.
Suosupi muistuttaa suuresti tunnetuinta serkkuaan pesukarhua (Procyon lotor). Yksi sen tunnetuista portugalinkielisistä nimistä on ”paljas käsi”, mikä viittaa siihen, että eläimen käpälät ovat karvattomat. Nimi Procyon on peräisin latinasta ja tarkoittaa ”koiran edeltäjää”, kun taas Cancrivorus kääntyy muotoon ”rapujen syöjä”.
Suosupia metsästetään pääasiassa sen turkiksen vuoksi, ja se kamppailee myös elinympäristöjen häviämisen kanssa.
The American Language

Vuoden 1921 painoksen avaussivu.
The American Language on H. L. Menckenin vuonna 1919 julkaisema amerikanenglantia käsittelevä teos. Ennen teoksen kirjoittamista Mencken kirjoitti The Baltimore Suniin useita amerikanenglantia käsitelleitä kolumneja, joissa hän ihmetteli miksei kukaan kirjoittanut amerikanenglannin kielioppia.
Kuten Noah Webster, joka kirjoitti ensimmäisen amerikanenglannin sanakirjan, myös Mencken halusi puolustaa amerikkalaisia ilmaisuja, joita kriitikot pitivät englannin kielen barbaarisina kieroutumina. Mencken hyökkäsi preskriptiivistä kielioppia vastaan sillä kuten Samuel Jackson hän katsoi kielen kehittyvän erillään oppikirjoista.
Teos käsittelee englannin kielen amerikkalaisen muunnelman kehittymisen alkuvaiheita. Mencken mukaan amerikanenglanti on brittienglantia värikkäämpää, vivahteikkaampaa ja luovempaa.
Teos oli yksi Mencken myydyimmistä teoksista, sitä myytiin 1400 kappaletta kahden ensimmäisen kuukauden aikana ja kriitikot kirjoittivat teosta ylistäviä arvioita.
Mencken julkaisi teokseen lukuisia täydennyksiä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The American Language
The Astronaut Farmer

| The Astronaut Farmer |
| --- | --- |

Ohjaaja:  Michael Polish
Käsikirjoittaja:   Mark Polish  Michael Polish 
Tuottaja:   Len Amato  Mark Polish  Michael Polish  Paula Weinstein 
Säveltäjä:  Stuart Matthewman
Kuvaaja:  M. David Mullen
Leikkaaja:  James Haygood
Lavastaja:  Stuart Matthewman
Pääosat:   Billy Bob Thornton  Virginia Madsen  Max Thieriot  Tim Blake Nelson  Sal Lopez 
Valmistustiedot
Valmistusmaa:  Yhdysvallat
Tuotantoyhtiö:   Warner Bros. Pictures  Spring Creek Productions  Polish Brothers Construction 
Levittäjä:  Warner Bros. Netflix
Kesto:  104 min
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Astronaut Farmer (televisioesityksessä nimellä Unelma avaruudesta) on vuonna 2006 ensi-iltansa saanut draamaelokuva. Michael Polishin ohjaaman elokuvan pääosia esittävät Billy Bob Thornton, Virginia Madsen, Max Thieriot, Jasper Polish, Logan Polish, Bruce Dern ja Bruce Willis. Elokuva ei menestynyt taloudellisesti.
Elokuvassa astronauttikoulutuksessa ollut Charles Farmer (Thornton), joka ei koskaan päässyt avaruuteen, alkaa rakentaa omaa avaruusrakettia kotitilallaan Texasissa. Hän onnistuu lopulta mutkikkaiden vaiheiden kautta laukaisemaan sen onnistuneesti.
Aiheesta muualla

The Astronaut Farmer Internet Movie Databasessa (englanniksi)
The Twilight of the Golds

The Twilight of the Golds on Jonathan Tolinsin näytelmä, jonka ohjasi Arvin Brown. Alkuperäiseen näyttelijäkaartiin kuuluivat Jennifer Grey Suzannena, Raphael Sbarge Davidina ja David Groh heidän isänään.
Juonikuvaus

Kiistanalainen draamakomedia esittelee kuvitteellista geenitestausta, jossa kokeillaan syntymättömien lasten seksuaalisten suuntautumien määrittelyä. Kun Suzanne Gold-Stein saa selville, että hänen pojastaan ollaan tekemässä homoa, hän päättää abortoida lapsensa tyrmistyttäen homoveljensä Davidin, jonka suuntautumista ei ole koskaan täysin hyväksytty hänen vanhoillisessa perheessään.
Aiheesta muualla

Internet Broadway Database listing
New York Times play review
Tervalampi (Ikaalinen)

| Tervalampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°48′55″N, 23°12′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  Kolunoja 
Järvinumero:  35.527.1.004
Mittaustietoja
Pinnankorkeus:  110,4 m 
Rantaviiva:  0,662 km 
Pinta-ala:  0,01442 km² 
 fiTervalampi 
Tervalampi  on Pirkanmaalla Ikaalisissa Saukonperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Tervalampi on osa Röyhiönjärven-Iso Karppajärven valuma-aluetta.
Maantietoa

Lampi on 300 metriä pitkä, 60 metriä leveä ja sen pinta-ala on 1,4 hehtaaria. Se sijaitsee metsämaastossa pitkänomiasen ja 30 metriä syvän painauman (kolu) pohjalla. Siihen laskee yksi suo-oja ja sen laskuoja Kolunoja lähtee lammen länsipäästä. Se virtaa yli kaksi kilometriä länteen ja yhtyy Heinälamminojaan 300 metriä Heinälammen alapuolella. Rantaviivan pituus on 650 metriä. Sen rannalla on vain yksi vapaa-ajan asunto, jonne johtaa tie läheisen maatilan tieltä. Tie saa alkunsa Saukonperältä.
The Atheism Tapes

Televisiosarjan dvd:n kansikuva.
The Atheism Tapes on vuonna 2005 julkaistu Jonathan Millerin BBC:lle tuottama tv-dokumenttisarja. Sarjassa käsitelty aineisto oli alun perin kuvattu toista sarjaa, Atheism: A Rough History of Disbelief varten. BBC päätti julkaista The Atheism Tapesin täydentävänä sarjana. Sarja koostuu kuudesta osasta, joista jokaisessa haastatellaan yhtä henkilöä.
Ohjelmien haastateltavat

Brittiläinen filosofi Colin McGinn
Yhdysvaltalainen Nobel-fyysikko Steven Weinberg
Yhdysvaltalainen näytelmäkirjailija Arthur Miller
Brittiläinen biologi Richard Dawkins
Brittiläinen teologi Denys Turner
Yhdysvaltalainen filosofi Daniel Dennett
Aiheesta muualla

The Atheism Tapes: Jonathan Miller in Conversation. BBC Four. Arkistoitu 23.8.2006. Viitattu 8.11.2021. (englanniksi)
The Atheism Tapes Internet Movie Databasessa (englanniksi)
The Americans

The Americans voi tarkoittaa ainakin seuraavia:
The Americans, valokuvaaja Robert Frankin valokuvakirja vuodelta 1958
The Americans, Yhdysvaltain sisällissodan aikaan sijoittuva televisiosarja vuodelta 1961
Americans (The Americans), vuonna 2013 alkanut televisiosarja, joka sijoittuu kylmän sodan aikaan.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Americans”, voi hakea sivunnimihaulla, laajalla sivunnimihaulla tai tekstihaulla.
Strykniinipähkinät

| Strykniinipähkinät |
| --- | --- |
 Ketunstrykniinipähkinä (Strychnos nux-vomica)
Tieteellinen luokittelu
Kunta::  Kasvit Plantae
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Gentianales
Heimo::  Strykniinipähkinäkasvit Loganiaceae
Suku::  Strykniinipähkinät Strychnos  L. (1753)
Tyyppilaji
 ketunstrykniinipähkinä (Strychnos nux-vomica L.) 
Katso myös
   Strykniinipähkinät Wikispeciesissä   Strykniinipähkinät Commonsissa 
Infobox OKNimi-testi OK: 
Strykniinipähkinät (Strychnos) on strykniinipähkinäkasveihin kuuluva kasvisuku. Suvussa on noin 200 lajia puuvartisia kasveja, joilla on pantrooppinen levinneisyys. Suvun tyyppilaji on ketunstrykniinipähkinä (Strychnos nux-vomica), kaakkoisaasialainen puu, joka on tunnettu strykniinipitoisena myrkkykasvina.
Lajeja

Strychnos angolensis
Strychnos gardneri
malesianstrykniinipähkinä (Strychnos ignatii)
Strychnos lucida
Strychnos madagascariensis
zimbabwenstrykniinipähkinä (Strychnos mitis)
ketunstrykniinipähkinä (Strychnos nux-vomica)
Strychnos parvifolia
Strychnos potatorum
Strychnos rubiginosa
Strychnos spinosa
Strychnos toxifera
Strychnos wallichiana
Aiheesta muualla

Finto: Kassu – Kasvien suomenkieliset nimet: Strychnos
Suomen Lajitietokeskus: Strykniinipähkinät – Strychnos
Teemu Henritius

| Teemu Henritius |
| --- | --- |

Henkilötiedot
Syntynyt: 20. huhtikuuta 1993 (ikä 31) Helsinki, Suomi
Kansalaisuus:   Suomi
Jääkiekkoilija
Lempinimi:  Tintti
Pelipaikka:  keskushyökkääjä
Maila:  vasen
Pituus:  180 cm
Paino:  80 kg
Seura
Seura:  Jokerit
Sarja:  Mestis
Pelinumero:  16
Pelaajaura
Pääsarjaura:  2011–
Aik. seurat:  Kiekko-Vantaa (Mestis) Sport (SML) Jukurit (Mestis/SML) Lausitzer Füchse (DEL2)
Teemu Miikkael Olavi Henritius (s. 20. huhtikuuta 1993 Helsinki) on suomalainen jääkiekkoilija, joka pelaa Mestis-joukkue Jokereissa. Hän on pelipaikaltaan keskushyökkääjä, mutta Henritius osaa pelata myös laidassa.
Ura > Maajoukkueura

Henritius pelasi alle 18-vuotiaiden MM-kilpailuissa vuonna 2011. Hänet valittiin Venäjää vastaan pelatun alkulohkon ottelun päätteeksi Suomen ottelun parhaana pelaajana. Yhteensä Henritius on pelannut yhdeksän nuorten ja 25 poikien maaottelua.
Pelityyli

Henritiuksen entisen seuran Jukureiden silloinen urheilutoimenjohtaja Jukka Holtari on kuvaillut Henritiusta klassiseksi kahden suunnan sentteriksi, joka pelaa yleensä vastustajan parhaita pelaajia vastaan, on joukkueensa paras aloittaja ja luotettava erikoistilannepelaaja.
Steinar Lem

Steinar Lem (9. toukokuuta 1951 Oslo, Norja – 28. huhtikuuta 2009) oli norjalainen kirjailija, yhteiskuntakriitikko ja ympäristöaktivisti. Hänet tunnettiin innokkaana kulutusyhteiskunnan kriitikkona ja hän toimi kansalaisjärjestö Framtiden i våre hender:in tiedotusjohtajana vuodesta 1985 lähtien. Hän oli erityisen tunnettu ajatuksistaan ympäristöpolitiikan ja globaalin oikeudenmukaisuuden ja resurssijaon yhdistämiseksi. Hän menehtyi parantumattomaan haimasyöpään, joka diagnosoitiin vain kaksi kuukautta ennen hänen kuolemaansa.
Teoksia

Signaler (kokoomateos, 1973; "Tarjei Vesaas debutantpris" -palkinto)
Utenfor bymuren (novellikokoelma, 1975)
Motlys (1977), romaani
Grenseovergang (1979), romaani
Bjørneboes menneskesyn i Frihetens øyeblikk (väitöskirja, 1981)
Den tause krigen. Mot de fattige og mot miljøet – og hva som må gjøres, (1994)
Det lille livet, (2005)
Yksityiselämä

Steinar Lem oli naimisissa Gunn Hild Lemin kanssa. Pariskunnalla oli hänen kuollessaan 6-vuotiaat kaksostytöt.
Aiheesta muualla

Steinar Lem Framtiden i Våre Hender -sivustolla (Arkistoitu – Internet Archive) (norjaksi)
Thy Aeons Envenomed Sanity

| Thy Aeons Envenomed Sanity Alghazanth |
| --- | --- | --- |

Studioalbumin tiedot
 Äänitetty : Tico Tico Studio
 Julkaistu: 1999
 Tyylilaji: sinfoninen black metal
 Kesto: 37.04
 Levy-yhtiö: Woodcut Records
Alghazanthin muut julkaisut
| The Blackened Rainbow 1998 | Thy Aeons Envenomed Sanity 1999 | Subliminal Antenora 2000 |
Thy Aeons Envenomed Sanity on suomalaisen, sinfonista black metallia soittavan yhtyeen, Alghazanthin ensimmäinen studioalbumi. Se on julkaistu vuonna 1999 levymerkillä Woodcut Records.
Kappaleet

Introduction (The Broken Talon) – 1.12
The Unbounded Wrath – 4.40
My Somberness Surmounted – 4.45
Of a Stormgrey Vision – 4.46
He Awaits... – 3.55
Towards the Tempting Infinity – 4.00
Ensnared in Moonshades – 4.50
When the Spirits Dance in Grief – 3.15
The Thorns Cry Blood – 5.41
Kokoonpano

Thasmorg – laulu, kitara, basso
Veilroth – kitara
Antti Simonen – kosketinsoitin
Gorath Moonthorn – rummut
Kokoonpano > Vierailevat muusikot

Sami Paajanen – taustalaulu (kappaleet 4, 7 ja 8)
Blastmor – laulu kappaleessa 5
Kokoonpano > Muut tekijät

Ahti Kortelainen – äänittäjä
Arvostelut

Imperiumi: 6½/10
Aiheesta muualla

Albumi Thy Aeons Envenomed Sanity Encyclopaedia Metallum -sivustolla (englanniksi)
Thy Aeons Envenomed Sanity discogs.com -sivustolla
Superman: Brainiac Attacks

| Superman: Brainiac Attacks |
| --- | --- |

Ohjaaja:  Curt Geda
Käsikirjoittaja:  Christopher Simmons Duane Capizzi
Tuottaja:  Margaret M. Dean
Säveltäjä:  Thomas Chase Jones
Pääosat:  Tim Daly Powers Boothe Dana Delany Lance Henriksen
Valmistustiedot
Valmistusmaa:   Yhdysvallat
Tuotantoyhtiö:  Warner Bros. Animation
Levittäjä:  Warner Bros. Home Entertainment Warner Bros.
Ensi-ilta:  20. kesäkuuta 2006
Kesto:  76 min.
Alkuperäiskieli:  Englanti
Aiheesta muualla
IMDb 
AllMovie
Infobox OKNimi-testi OK: 
Superman: Brainiac Attacks on vuonna 2006 suoraan DVD:lle julkaistu animaatioelokuva. Elokuvassa keskityttiin Teräsmiehen taistelua Lex Luthoria ja Brainiacia vastaan, sekä Teräsmiehen suhdetta Lois Laneen. Elokuvan ohjasi Curt Geda ja pääosassa esiintyivät Tim Daly, Powers Boothe, Dana Delany ja Lance Henriksen.
Brainiac Attacks elokuva oli piirrostyyliltään samanlainen, kuin Teräsmiehen animaatiosarja, mutta tarina ei kuitenkaan liittynyt 1990-luvun sarjaan ja elokuva oli muutoinkin enemmän koomisempi, kuin sarja. Elokuvan ääninäyttelijät pysyivät suurilta osin samana kuten animaatiosarjassa. Ainoastaan Luthorin, Brainiacin ja Gravesin ääninäyttelijät olivat vaihtuneet.
Juoni

Lex Luthor on saanut tarpeekseen Teräsmiehen suosion kasvusta, joka vaikuttaa hänen osakkeisiinsa. Brainiacin hyökätessä maahan Luthor käyttää tilaisuutensa hyväksi ja liittoutuu tämän kanssa tuhotakseen Teräsmiehen. Luthor auttaa Brainiacia uudistamalla hänet vieläkin vaarallisemmaksi aseeksi, mutta Brainiac pettääkin Luthorin ja aikoo valloittaa maapallon. Samalla Teräsmiehen täytyy pelastaa kaupunki sekä Lois Lane, joka on sairastunut salaperäiseen tautiin.
Ääninäyttelijät

| 0 | 1 | 2 |
| --- | --- | --- |
|  Tim Daly  | … |  Clark Kent/Teräsmies   |
|  Powers Boothe  | … |  Lex Luthor   |
|  Dana Delany  | … |  Lois Lane   |
|  Lance Henriksen  | … |  Brainiac   |
|  George Dzundza  | … |  Perry White   |
|  David Kaufman  | … |  Jimmy Olsen   |
|  Mike Carrell  | … |  Jonathan Kent   |
|  Shelley Fabares  | … |  Martha Kent   |
|  Tara Strong  | … |  Mercy Graves   |
|  Roger Rose  | … |  sivuäänet   |
|  Cynthia Songe  | … |  sivuäänet   |
|  Fred Tatasciore  | … |  sivuäänet   |
Suotaalan työväentalo

| Suotaalan työväentalo |
| --- | --- |
Sijainti:  Suotaala, Hattula
Valmistumisvuosi:  1908
Rakennuttaja:  Suotaalan Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Suotaalan työväentalo oli Hattulan kunnan Suotaalan kylässä (vuoteen 1971 Tyrväntöä) sijainnut työväentalo.
Historiaa

Tyrvännön Eteläpuolen työväenyhdistys perustettiin 1905, mutta sen toiminta päättyi sisällissotaan. Yhdistys ehti kuitenkin rakentaa talon, joka valmistui vuonna 1908 Tyrvännön ensimmäisenä työväentalona. Vuoden 1916 SDP:n tilaston mukaan Eteläpuolen työväenyhdistys omisti tuolloin talon yhdessä Tyrvännön Lusin osaston ja Retulan työväenyhdistys Riennon kanssa. Yhdistyksen tilalle perustettiin vuonna 1921 Suotaalan sosialidemokraattinen nuoriso-osasto, jolle talokin päätyi.
Vuonna 1911 kansanedustaja Miina Sillanpää puhui työväentalolla. 1920-1930-luvuilla siellä järjestettiin muun muassa ohjelmallisia iltamia ja kesäjuhlia. Talon vaiheista 1930-luvun jälkeen ei ole tietoa.
Talin jalkapallohalli

| Talin jalkapallohalli |
| --- | --- |
 Talin jalkapallohalli ja jalkapallokenttiä
Rakennuksen tiedot
Sijainti:  Tali, Helsinki
Koordinaatit:  60°12′51″N, 24°52′05″E
Avattu:  1992
Omistaja:  Helsingin kaupunki
Kenttä:  Tekonurmi, 100 x 64 m
Käyttäjät
 HJK, FC Viikingit, Atlantis 
Katsojakapasiteetti
 500 istumapaikkaa 
Lisää rakennusartikkeleitaArkkitehtuurin teemasivulla
Talin jalkapallohalli sijaitsee Helsingin Talissa, Purotien varrella. Halli on valmistunut 1992. Sen pelikentän koko on 100 x 64m ja vapaa korkeus keskeltä mitattuna 20 metriä. Nykyinen, vuonna 2004 asennettu kenttä on Edellgrass -tyyppinen jalkapallonurmi. Hallin katsomoissa on tilaa 500 katsojalle ja hallin valot valaisevat kentän 400 luxin voimin. Hallin yhteydessä on myös kahvio sekä neuvottelutilat.